# УТВЪРЖДАВАМ:/п/

ДИРЕКТОР ЦСМП-Враца:

Д-Р ГАЛИНА ЛЕЩАРСКА

**ПОЛИТИКА ЗА ПРОЗРАЧНОСТ ПРИ ОБРАБОТВАНЕ И СЪХРАНЯВАНЕ НА ЛИЧНИ ДАННИ В ЦСМП-ВРАЦА**

**Прозрачност при обработване на информацията**

В качеството си на администратор на лични данни и в съответствие с изискванията на Регламент (ЕС) 2016/679, относно защитата на физическите лица, във връзка с обработването на лични данни и относно свободното движение на такива данни и за отмяна на Директива 95/46/ЕО (по-долу само „Регламент 2016/679“ или „ОРЗД“) и другите приложимите актове на Европейския съюз и на Република България, ЦСМП-Враца Ви информира за реда при който обработва Вашата лична информация.

**Данни на администратора:**

Център за спешна медицинска помощ

3000 Враца, бул. Втори юни № 68

Електронна поща: csmp\_vr@abv.bg

Интернет страница: [www.](http://www.vratsa.bg/)csmp-vratsa.com

**За контакт с Длъжностното лице по защита на данните:**

Христина Василева Иванова, специалист ОНОТ в ЦСМП-Враца

 Електронна поща: csmp\_vr@abv.bg

тел: 092 620386

Информацията, която може да съдържа Ваши лични данни, се обработва за следните цели:

-  човешки ресурси;

* видеонаблюдение;
* пациенти
* Контрагенти;
* жалби, сигнали и други искания;

**Човешки ресурси**

За целите на управлението на човешки ресурси, обработваме лични данни на кандидати за работа, настоящи и бивши служители на ЦСМП-Враца.

В хода на дейностите по управление на човешки ресурси се обработват данни за идентификация на физическите лица, данни за образование и квалификация, данни за здравето, данни за контакт, както и други данни, изискуеми по силата на специалните закони, които регламентират трудовите и служебни правоотношения, данъчно-осигурителните правоотношения, счетоводното отчитане на дейността, безопасните и здравословни условия на труд, както и социалните въпроси.

Събраните данни се използват само за посочените по-горе цели и се предоставят на трети лица само в случаите, когато това е предвидено в закон. В такива случаи данни могат да бъдат предоставени на НАП, НОИ, Сметна палата, ГД Инспекция по труда и други публични органи, с оглед техните правомощия и компетентност. Информацията не се съхранява извън ЕС и Европейското икономическо пространство. ЦСМП-Враца осигурява подходящите технически и организационни мерки за защита на Вашите лични данни.

Във връзка с изпълнението на трудови или служебни правоотношения се обработват само изискуемите от закона лични данни, които се съхраняват в определените от трудовото и осигурително законодателство срокове.

При процедурите по подбор на персонала се спазват изискванията на специалните закони, уреждащи пази дейност.

Когато в процедурата по подбор се изисква представянето на оригинали или нотариално заверени копия на документи, удостоверяващи физическата и психическа годност на кандидата, необходимата квалификационна степен и стаж за заеманата длъжност, субектът на данните, който не е одобрен за назначаване, може да поиска в 30-дневен срок от окончателното приключване на процедурата по подбор да получи обратно представените документи. ЦСМП-Враца връща документите, по начина, по който са подадени.

ЦСМП-Враца обработва и публикува, когато това се изисква от закона, лични данни на служители и лица заемащи висши публични длъжности, в съответствие със Закона за противодействие на корупцията и за отнемане на незаконно придобитото имущество.

Дейностите по осигуряване на здравословни и безопасни условия на труд се уреждат по договор със служба по трудова медицина по реда на Наредба № 3 от 25 януари 2008 г. за условията и реда за осъществяване дейността на службите по трудова медицина.

**Видеонаблюдение**

В ЦСМП-Враца се извършва видеонаблюдение с охранителна цел. Записи от видеонаблюдението се съхраняват за срок от 2 месеца. Достъп до данните имат определени служители в рамките на изпълняваните от тях служебни задължения.

**Пациенти**

**За целите на оказване на спешна медицинска помощ на заболели и пострадали лица в дома, на местопроизшествието и по време на транспортирането до евентуалната им хоспитализация, се обработват лични данни за физическа идентичност – имена, ЕГН, адрес, телефон, медицински данни – спешен фиш, амбулаторен журнал, журнал за взета кръв за алкохол и други упойващи вещества – данни от медицински преглед, резултати от направени изследвания, направени манипулации.**

**Събраните данни се използват само за посочените по-горе цели и се предоставят на трети лица само в случаите, когато това е предвидено в закон.**

**Контрагенти**

В изпълнение на своите дейности и във връзка с правомощията си, се обработват лични данни на физически лица за изпълнение на договорите, които се сключват от ЦСМП-Враца по смисъла на ЗЗД, ЗОП, ТЗ и т.н.

Доколкото във връзка с изпълнението на тези договори се обработват лични данни на отделни физически лица, за тях се обработва информация в минимален обем, достатъчна само за точното изпълнение на задълженията по съответния договор. Достъп до тази информация се предоставя на трети лица само, когато това е посочено в специален закон.

**Жалби, сигнали и други искания**

Жалби, сигнали и други искания във връзка с упражняването на правомощията на ЦСМП-Враца, се подават по реда и условията на действащото законодателство.

При обработването на информацията, съдържаща се в жалбите, сигналите и другите искания, депозирани пред ЦСМП-Враца, се обработват само лични данни, относими към конкретния случай. Данни, станали известни на Администратора в тази връзка, могат да бъдат предоставени на трети лица, само ако е предвидено в закон.

**Връзки към други уебсайтове**

Тази политика за поверителност не покрива препратките в сайта на ЦСМП-Враца към други уебсайтове. Препоръчваме Ви да прочетете декларациите за поверителност на другите уебсайтове, които посещавате.

**Промени в политиката за поверителност**

Запазваме правото да променяме политиката си по поверителност.

Ако имате въпроси относно обработването на Ваши лични данни в ЦСМП-Враца моля, свържете се с нас на адрес csmp\_vr@abv.bg.